open-index/open-wikipedia-markdown huggingface dataset:
கெர்லிங்கென்

**கெர்லிங்கென்** (*Gerlingen*) டாயிட்ச்சுலாந்தின் பாடன் வுயுர்ட்டம்பெர்க் மாநிலத்தில் உள்ள இசுடுட்கார்ட் நகரத்தின் வடமேற்குப் பகுதியில் உள்ள ஒரு நகரம். வைலிம்டார்ப், லியோன்பெர்கு, டிட்ச்சிங்கென் ஆகிய ஊர்கள் இதனைச் சுற்றி அமைந்துள்ளன.

## புவியியல்
கெர்லிங்கென் லுட்விக்சுபெர்க் மாவட்டத்தின் தென்கோடியில் அமைந்துள்ள ஒரு நகராட்சி. கடல் மட்டத்தில் இருந்து 336 மீட்டர் உயரத்தில் அமைந்துள்ளது. இது ஒரு மலைப்பாங்கான பகுதியாகும்.

## நகர அருங்காட்சியகம்
கெர்லிங்கெனில் ஒரு நகர அருங்காட்சியகம் உள்ளது. இந்த அருங்காட்சியகத்தில் கடந்த காலங்களில் மக்கள் பயன்படுத்திய பொருட்கள் காட்சிக்கு வைக்கப்பட்டுள்ளன. இக்கட்டிடம் மூன்று தளங்களைக் கொண்டது. இரண்டாம் உலகப்போருக்குப் பின்னர் இங்கு வந்து வாழ்ந்த அங்கேரி மக்களின் வாழ்க்கை, பண்பாட்டைக் காட்டும் பொருட்களும் இங்குள்ளன. முன்பு பள்ளிக்கூடமாக இருந்த இக்கட்டிடம் பின்னர் அருங்காட்சியகமாக மாற்றப்பட்டுள்ளது.

## போக்குவரத்து
இங்கு பேருந்து, மற்றும் நகர்ப்புற இரயில் வசதிகள் உள்ளன.

பகுப்பு:செருமானிய நகரங்கள்
மானிட மர்ம சாத்திரம்

**மானிட மர்ம சாத்திரம்** அல்லது **சிசு உற்பத்தி சிந்தாமணி** என்பது 1921 இல் சாமுவேல் என்பவரால் தமிழில் வெளியிடப்பட்ட மருத்தவ நூல் ஆகும்  இந்த நூல் சுமார் 1000 பக்கங்களைக் கொண்டது.  இந்த நூல் மகப்பேறு மருத்துவம் மற்றும் பிறப்பு உறுப்புக்கள் பற்றிக் கூறுகிறது.

## மேற்கோள்கள்


பகுப்பு:மருத்துவத் தமிழ் நூல்கள்
பகுப்பு:1921 தமிழ் நூல்கள்
பகுப்பு:மியன்மார் தமிழ் நூல்கள்
சென்னை மாகாணத் தமிழ்ச் சங்க கலைச்சொல்லாக்கக் குழு

**சென்னை மாகாணத் தமிழ்ச் சங்க கலைச்சொல்லாக்கக் குழு** என்பது 1934 இல் சென்னை மாகாணத் தமிழ்ச் சங்கத்தால் நிறுவப்பட்ட ஒரு குழுவாகும்.  இக் குழு 60 தமிழ் அறிஞர்களைக் கொண்டிருந்தது.  இக் குழு நான்கு ஆண்டுகள் பணி செய்து எட்டுத் துறைகளில் 5300 கலைச்சொற்களை 1936 ஆம் ஆண்டு வெளியிட்டது.  தமிழில் கலைச்சொல்லாக்கதுக்கென முதலில் அமைக்கப்பட்ட குழுக்களில் இதுவும் ஒன்றாகும்.  இக் கலைச்சொற்கள் பெரும்பாலும் பிற மொழிகளில் அமைந்து இருந்ததால் பல விமர்சனங்களை எதிர்கொண்டது..

## மேற்கோள்கள்


பகுப்பு:தமிழ் கலைச்சொல்லாக்க அமைப்புகள்
ஸ்டார் மா

**ஸ்டார் மா** என்பது ஐதராபாத்தினை தலைமையிடமாகக் கொண்டு செயல்படும் தெலுங்கு மொழித் தொலைக்காட்சி நிறுவனமாகும். கிபி 2002 ஆம் ஆண்டு பென்மத்ச முரளி கிருஷ்ணம் ராஜூ அவர்களால் தோற்றுவிக்கப்பட்டது. தெலுங்கில் மா என்றால் நம்முடைய என்று பொருள் தரும். நம்முடைய தொலைக்காட்சி என்ற பொருளில் மா தொலைக்காட்சி என்று பெயர் வைக்கப்பட்டுள்ளது. இந்தக் குழுவினர் மா மியூசிக், மா கோல்டு, மா மூவிசு என்ற பிற தொலைக்காட்சிகளையும் ஒளிபரப்புகின்றனர். 

2017ஆம் ஆண்டு மா தொலைக்காட்சி ஸ்டார் இந்தியா மற்றும் வால்ட் டிஸ்னி கம்பெனி இந்தியா போன்ற நிறுவனங்களுக்கு சொந்தமாக்கி **ஸ்டார் மா** என்ற பெயரில் பெயர் மாற்றம் பெற்று தனது சேவையை வழங்கி வருகின்றது.

## மேற்கோள்கள்

பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:ஐதராபாத்தில் உள்ள தொலைக்காட்சி நிலையங்கள்
பகுப்பு:ஸ்டார் இந்தியா
பகுப்பு:2002 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பாலகணிதம் (நூல்)

**பாலகணிதம்** என்பது 1849 ஆம் ஆண்டு இலங்கையில் தமிழில் வெளிவந்த ஒரு கணித நூல் ஆகும்.  இந்த நூலில் தமிழ்க் கணித முறைமைகளும் ஆங்கில அல்லது பொதுக் கணித முறைகளும் இணைத்து விளக்கப்பட்டுள்ளன.  தமிழில் அச்சிடப்பட்ட முதல் கணித நூல்களிலும் இதுவும் ஒன்றாகும்..

## மேற்கோள்கள்


பகுப்பு:தமிழ்க் கணித நூல்கள்
பகுப்பு:கணிதவியல் தமிழ் நூல்கள்
பகுப்பு:ஈழத்து நூல்கள்
பகுப்பு:1849 தமிழ் நூல்கள்
சுக்ராச்சாரியார்

**சுக்ரன் அல்லது சுக்ராச்சாரியார்** (*Shukra*; ) பிருகுவின் மகன். அசுர குலத்தவர்களின்  தலைவன் விருசபர்வனின் குல குரு. சுக்கிரனின் மகள் தேவயானி. மருமகன் யயாதி. வெள்ளி கோள் என அடையாளப்பட்டுள்ளது. சுக்கிரன் என்பதற்கு தெளிவு, தூய்மை, பிரகாசம் ஆகியவற்றுக்கான நவக்கிரகங்களில் ஒருவர். தேவகுரு பிரகஸ்பதி இவரின் உடன் பிறந்தவர். பிரகஸ்பதியின் மகன் கசன் இவரது சீடர்களில் ஒருவர்.

## மேற்கோள்கள்

பகுப்பு:நவக்கிரகங்கள்
பகுப்பு:தானவர்கள்
அங்காரகன்

**அங்காரகன்** (Mars) (*Mangala*; ) என்பவர் இந்து தொன்மவியலில் கூறப்படும் நவக்கிரகங்களில் செவ்வாய் கிரகத்தின் அதிபதி ஆவார். அங்காரகன் என்றால் சிவப்பு நிறத்தவன் என்று பொருள். இந்து தொன்மவியலின்படி, இவர் ஒரு போரின் கடவுளும் பிரம்மச்சாரியும் ஆவார். இவர் பூமாதேவியின் மகனாகக் கருதப்படுகின்றார். சோதிடத்தின்படி செவ்வாய் பகவான், மேடம் மற்றும் விருச்சிகம் ஆகிய இராசிகளுக்குச் சொந்தக்காரர் ஆவார்.

## செவ்வாய் அவதார வரலாறு
முன்னொரு காலத்தில் அந்தகாசுரன் என்ற அரக்கன், சிவபெருமானை நோக்கி கடும் தவம் இருந்தான். அவன் தவம் இருந்த இடம் உஜ்ஜைனி. அவனது தவத்தைக் கண்டு மகிழ்ந்த பரமேசுவரன் அவன் முன்னர் தோன்றினார். ஈசனைத் தரிசித்த அந்தகாசுரன், ‘இறைவா! உமது தரிசனம் கண்டு எல்லையில்லா ஆனந்தம் அடைந்தேன். எனது குருதி (இரத்தம்) தரையில் விழுந்தால் அதில் இருந்து என்னைப்போல நூற்றுக்கணக்கானவர்கள் பிறக்க வேண்டும். எனது உள்ளம் மகிழும்படியாக இந்த வரத்தை எனக்கு வழங்கி அருளவேண்டும்’ என்று வேண்டினான். பக்தர்கள் வேண்டியதை வாரி வழங்குவதே இறைவனின் முதல் கடமை என்பதால், அசுரன் கேட்ட வரத்தை அப்படியே வழங்கினார் சிவபெருமான்.

வரம் பெற்ற அரக்கனுக்கு ஆணவம் தலை தூக்கியது. மமதையில் தன் நிலை மறந்து உஜ்ஜைனி நகரில் இருந்த முனிவர்கள், ரிஷிகள், மக்கள் எனப் பேதம் பார்க்காமல், அனைவருக்கும் துன்பம் விளைவித்தான். அவனது செய்கையால் நிலைகுலைந்து போன முனிவர்கள், சிவபெருமானை நோக்கி வழிபாடு நடத்தினர். பக்தர்களின் துயர் களைய பரமேஸ்வரன் முன் வந்தார். அதன்படி அந்தகாசுரனுடன் போரிட முடிவுசெய்தார்.

ஒருநாள் இரவு அவர் சூலாயுதத்துடன் அந்தகாசுரன் முன் தோன்றினார். வந்திருப்பது பரம்பொருள் என்று அறியாத அசுரன், சிவனை எதிர்த்துத் தாக்கினான். இருவருக்கும் இடையே வானத்தில் கடுமையான போர் நடந்தது. இந்த யுத்தம் பல ஆண்டுகள் நீடித்தது. போர் முடிவடையும் நேரத்தில் சிவபெருமானின் உடலிலிருந்து வியர்வையின் சொட்டுகள் நிலத்தில் விழுந்தன. 

அது நிலத்தை இரண்டு பகுதிகளாகப் பிரித்து, செவ்வாய் கிரகம் பிறந்தது. அரக்கன் அந்தகாசுரனின் உடலில் இருந்து விழுந்த குருதித் துளிகளைச் செவ்வாய் கிரகம் உள்வாங்கி அதைப் பூமியில் விழாமல் தடுத்தது. இதைத் தொடர்ந்து சிவபெருமான் அந்தகாசுரனைச் சூலாயுதத்தால் அழித்தார். தேவர்களும், முனிவர்களும் ஆனந்தம் அடைந்தனர். இந்த வரலாறு கந்தபுராணத்தில் கூறப்பட்டுள்ளது. அரக்கனின் இரத்தத்தைச் செவ்வாய்க்கிரகம் உள்வாங்கிக் கொண்டதால் அது சிவப்பாக இருப்பதாகக் கூறப்படுகிறது.

## மேற்கோள்களும் குறிப்புகளும்


பகுப்பு:நவக்கிரகங்கள்
சைவ சித்தாந்த வினா விடை (நூல்)

**சைவ சித்தாந்த வினா விடை** எனும் இந்த நூல் 120 பக்கங்களுடன் வெளியிடப்பட்டுள்ளது.

## நூலாசிரியர்

இலங்கையைச் சேர்ந்த சைவசித்தாந்த கலாநிதி க. கணேசலிங்கம் என்பவர் இந்நூலின் ஆசிரியராவார்.

## அருள் வாழ்த்துரை

இந்நூலுக்கு திருக்கயிலாய பரம்பரைத் திருவாவடுதுறை ஆதீனம் 23 வது குருமகா சன்னிதானம் சீர்- வளர் -சீர் சிவப்பிரகாச தேசிக பரமாச்சாரிய சுவாமிகள் அருள் வாழ்த்துரை வழங்கியுள்ளார்.

## வாழ்த்துரை

இலண்டனில் உள்ள உலக சைவப் பேரவையின் இலண்டன் மெய்கண்டார் ஆதீனம் மூலம் யோகானந்த அடிகள் (பி. எசு. பற்குணராசா) இந்நூலுக்கு வாழ்த்துரை வழங்கியுள்ளார்.

## அறிமுகம்

இலங்கை, யாழ்ப்பாணம், ஏழாலையைச் சேர்ந்த பண்டிதர் கலாநிதி மு. கந்தையா இந்நூலுக்கு அறிமுகம் தந்திருக்கிறார்.

## பொருளடக்கம்

இந்நூலில் சைவ சமயம் குறித்த பல்வேறு தகவல்கள் சைவ சித்தாந்தம், கடவுள், உயிர், ஆணவம், கன்மம் அல்லது வினை, மாயை, தத்துவங்களின் தோற்றமும் செயற்பாடும், சிவனின் அருட்டிருமேனி, இறை உயிர் உறவு, பந்தமும் வீடும், திருவைந்தெழுத்து, ஞானச்செயல், சைவசித்தாந்த நூல்கள், சில விளக்கங்கள் எனும் தலைப்புகளில் கேள்வி - பதில் வடிவில் தரப்பட்டுள்ளன.

பகுப்பு:2005 தமிழ் நூல்கள்
கேது (நவக்கிரகம்)

**கேது** (*Ketu*) அசுரர்களும், தேவர்களும் மந்திர மலையை மத்தாகவும், வாசுகியை கயிறாகவும் கொண்டு திருபாற்கடலை கடையும் போது, அமிர்தம் வெளிப்பட்டது. அதனை திருமால், மோகினி அவதாரம் கொண்டு முதலில் தேவர்களுக்கு வழங்குகையில், குறுக்கே புகுந்த ஒரு அசுரன் அமிர்தத்தை பருகிய அறிந்த சூரிய-சந்திரர்கள், இவ்விடயத்தை திருமாலிடம் கூற, திருமால் அமிர்த கரண்டியால் அமிர்தம் குடித்த அசுரனின் தலையை வெட்டியதால், உடல் இரண்டாக பிளவுபட்டது.

அமிர்தம் குடித்த முண்டத்துடன் கூடிய பகுதி கேதுவாகவும், தலையுடன் கூடிய பகுதி இராகுவாகவும் மாறியது.

தேய்பிறையின் கணுவாகும். இது அசுரனின் தலை வெட்டப்பட்ட பின்னான இராகுவின் உடற்பகுதி. இந்து தொன்மவியலில் *நிழல்* கிரகமாக கருதப்படுகின்றது. கேது மனித வாழ்விலும் முழு படைப்பிலும் மிகப் பெரிய தாக்கத்தை உருவாக்குமென நம்பப்படுகின்றது.

## மேற்கோள்கள்

## வெளி இணைப்புகள்

பகுப்பு:நவக்கிரகங்கள்
பகுப்பு:தானவர்கள்
பகுப்பு:அசுரர்
இராகு (நவக்கிரகம்)

**இராகு** () (), அசுரர்களும், தேவர்களும் மந்திர மலையை மத்தாகவும், வாசுகியை கயிறாகவும் கொண்டு திருபாற்கடலை கடையும் போது, அமிர்தம் வெளிப்பட்டது. அதனை திருமால், மோகினி அவதாரம் கொண்டு முதலில் தேவர்களுக்கு வழங்குகையில், குறுக்கே புகுந்து ஒரு அசுரன் அமிர்தத்தை பருகியதை அறிந்த சூரிய-சந்திரர்கள், இவ்விடயத்தை திருமாலிடம் கூற, திருமால் அமிர்த கரண்டியால் அமிர்தம் குடித்த அசுரனின் தலையை வெட்டியதால், அவ்வசுரனின் உடல் இரண்டாக பிளவுபட்டது.

அமிர்தம் குடித்த முண்டத்துடன் கூடிய பகுதி கேதுவாகவும், தலையுடன் கூடிய பகுதி இராகுவாகவும் மாறியது. 

சூரியனை விழுங்கி கிரகணம் ஏற்படுத்த முற்பட்ட வேளை வெட்டப்பட்ட அசுரனின் தலை என இந்து தொன்மவியல் குறிப்பிடுகின்றது. இராகு சித்திரங்களில் எட்டு கருப்புக் குதிரைகளால் தேரில் கொண்டுவரப்படும் உடலற்ற பாம்பு என வரையப்பட்டுள்ளது. இது நவக்கிரகங்களில் ஒன்றாகும்.

## மேலும் காண்க
* இராகுகாலம்
* இந்து சோதிடம்
* நவகிரகம்

## மேற்கோள்கள்

## வெளி இணைப்புகள்

பகுப்பு:நவக்கிரகங்கள்
பகுப்பு:தானவர்கள்
பகுப்பு:அசுரர்
திருகோணமலைத் துறைமுகம்

**திருகோணமலைத் துறைமுகம்** (*Trincomalee Harbour*) இலங்கையின் கிழக்கே இந்தியப் பெருங்கடலின் மையத்தில் திருகோணமலையில் அமைந்துள்ள ஒரு பாதுகாப்பான இயற்கைத் துறைமுகம் ஆகும். ஐரோப்பியக் குடியேற்றக் காலத்தில் இத்துறைமுகத்தைக் கைப்பற்ற பல சமர்கள் இடம்பெற்றுள்ளன. போர்த்துக்கீசர், ஒல்லாந்தர், பிரெஞ்சு, மற்றும் ஆங்கிலேயர் இத்துறைமுகத்தைக் கைப்பற்றி வைத்திருந்தனர்.

## புவியியல்
திருகோணமலைத் துறைமுகம் இரண்டு பகுதிகளைக் கொண்டது. உள் துறைமுகம், மற்றும் வெளித் துறைமுகம் அவையாகும். உட்துறைமுகம் பாறைகளும், நிலங்களும் சூழ்ந்தது மட்டுமில்லாமல், இயற்கையாகவே ஆழம் அதிகமானதும் ஆகும். இதனால் நீர்முழ்கிக் கப்பல்கள் முதல் சாதாரண கப்பல்கள் வரை இங்கே பாதுகாப்பாக இருக்க முடியும். ரேடார் மற்றும் சோனார் (Sonar) மூலமான கண்காணிப்புகளில் இருந்து தப்பிக்கவும் முடியும்.

இத்துறைமுகத்தில் 1630 எக்டேர்கள் நீர் தேங்கியுள்ளது, நுழைவாயில் 500 மீட்டர்கள் அகலமானது.

## துறைமுக வசதிகள்
திருகோணமலைத் துறைமுகம் வாரத்தில் 7 நாட்களும் 24 மணி நேரமும் திறந்திருக்கும். மே நாளில் பூட்டப்பட்டிருக்கும்.

## மேற்கோள்கள்

## வெளி இணைப்புகள்
* 
* சசியின் டைரி

பகுப்பு:இலங்கைத் துறைமுகங்கள்
பகுப்பு:திருகோணமலை
அன்னபேதி

**அன்னபேதி** (பச்சைத்துத்தம், கிரேனா, ஃபெரசு சல்பேட்டு, Iron(II) sulfate) எனப்படும் வேதிச் சேர்மத்தின் வேதியியல் வாய்பாடு FeSO4. மருத்துவத்தில் இரும்பு குறைபாடுகளுக்குச் சிகிச்சையளிக்கவும், தொழிற்சாலை பயன்பாடுகளுக்கும் உபயோகப்படுத்தப்படுகின்றது. பண்டைய காலந்தொட்டு, சாதரணமாகக் காணப்படும் நீல-பச்சை ஏழு நீரேறி வடிவமாக கொப்பரசு (copperas), பச்சைத்துத்தம் (green vitriol) என்ற பெயரில் அறியப்படுகிறது. அனைத்து ஃபெரசு சல்பேட்டுகளும் நீரில் கரைந்து ஒரே எண்முக வடிவம் கொண்ட, இணைக்காந்த தன்மையுள்ள மாழை-நீர் கூட்டுப்பொருளைத் Fe(H2O)6]2+ (metal aquo complex) தருகின்றன.

## நீரேறிகள்
இயற்கையில் அன்னபேதி பல்வேறு நீரேறிய நிலைகளில் காணப்படுகிறது:

* FeSO4·H2O (கனிமம்: ஷோமோல்னோகைட்டு (szomolnokite), ஒப்பீட்டளவில் அரிதானது
* FeSO4·4H2O (கனிமம்: ரோசனைட்டு (rozenite), வெண்மை, ஒப்பீட்டளவில் சாதாரணமாகக் கிடைக்கக்கூடியது, மெலான்டெரைட்டின் நீரிலியாக இருக்கலாம்)
* FeSO4·5H2O (கனிமம்: சிடேரோடில் (siderotil), ஒப்பீட்டளவில் அரிதானது)
* FeSO4·6H2O (கனிமம்: பெரோயெக்சாஹைட்ரைட்டு  (ferrohexahydrite), ஒப்பீட்டளவில் அரிதானது)
* FeSO4·7H2O (கனிமம்: மெலான்டெரைட்டு (melanterite), நீல-பச்சை, ஒப்பீட்டளவில் சாதாரணமாகக் கிடைக்கக்கூடியது).

## மேற்கோள்கள்

பகுப்பு:சல்பேட்டுகள்
பகுப்பு:இரும்பு சேர்மங்கள்
யாழ்ப்பாணப் பல்கலைக்கழக உலங்கு வானூர்தி இறக்கம்

**யாழ்ப்பாணப் பல்கலைக்கழக உலங்கு வானூர்தி இறக்கம்** தமிழீழ விடுதலைப் புலிகளின் ஆயுதங்களை பலவந்தமாக களைவதற்காகவும், யாழ் நகரை இந்திய இராணுவத்தினால் மேற்கொள்ளப்பட்ட முதலாவது இராணுவ நடவடிக்கையாகும். 

## மேற்கோள்

பகுப்பு:இந்திய அமைதி காக்கும் படையின் நடவடிக்கைகள்
பகுப்பு:யாழ்ப்பாணம்
1971 மக்கள் விடுதலை முன்னணி கிளர்ச்சி

**1971 மக்கள் விடுதலை முன்னணி கிளர்ச்சி** (*1971 Janatha Vimukthi Peramuna insurrection*) அல்லது **1971 கிளர்ச்சி** (*1971 Revolt*) என்பது அன்றைய பிரதமர் சிறிமாவோ பண்டாரநாயக்காவின் கீழிருந்த இலங்கையின் ஐக்கிய முன்னணி அரசாங்கத்திற்கு எதிராக கம்யூனிச மக்கள் விடுதலை முன்னணி (மவிமு) நடத்திய தோல்வியுற்ற ஆயுதக் கிளர்ச்சி ஆகும். இந்தக் கிளர்ச்சி 1971 ஏப்ரல் 5 தொடங்கி 1971 சூன் வரை நீடித்தது. படையினரையும் ஆயுதங்களையும் அனுப்பிய நட்பு நாடுகளின் வலுவான ஆதரவுடன் இலங்கைப் படைத்துறையால் பிராந்தியங்கள் மீண்டும் கைப்பற்றப்படும் வரை, கிளர்ச்சியாளர்கள் பல வாரங்கள் தென், சப்ரகமுவா மாகாணங்களின் நகரங்களையும் கிராமப்புறங்களையும் தங்கள் கட்டுப்பாட்டில் வைத்திருந்தனர். அதிகாரத்தைக் கைப்பற்றுவதற்கான இந்த முதல் முயற்சி ஆயுதப் பலத்தால் விரைவாக நசுக்கப்பட்டாலும், 1987 ஆம் ஆண்டில் மக்கள் விடுதலை முன்னணி தீவின் தெற்கு, மத்திய, மேற்கு மாகாணங்களில் குறைந்த தீவிரம் கொண்ட கிளர்ச்சியைத் தொடங்கியது, ஆனால் அது பல மாதங்களுக்கு நீடித்தது.

கிளர்ச்சி முறையாக 1971 இல் தொடங்கியது, ஆனால் முதல் தாக்குதல்கள் 1970 இல் நடந்தன. புதிதாகத் தேர்ந்தெடுக்கப்பட்ட, சோசலிச ஆதரவு ஐக்கிய முன்னணி அரசாங்கத்திற்கு எதிராகத் தீவு முழுவதும் போர்க்குணமிக்க எதிர்ப்பைத் தொடங்குவதற்கு முன்பு, மக்கள் விடுதலை முன்னணி வலதுசாரி ஐக்கிய தேசியக் கட்சியை எதிர்த்துப் போராடியது. சிறிமாவோ பண்டாரநாயக்கா அரசாங்கத்தின் சோசலிசப் பின்னணி பல நாடுகளின் கவனத்தை ஈர்த்தது, அவை அதை ஆதரிக்க முன்வந்தன. சோவியத் ஒன்றியம் 60 வான்படை வீரர்களை அனுப்பியது; இந்தியா வட கொரியக் கப்பல்களையும் துறைமுகங்களைத் தாக்கிய ஒரு சீன சரக்குக் கப்பலையும் நிறுத்தி, கோட்டைகளைப் பாதுகாத்தது, சீனா இராசதந்திர உதவிகளை வழங்கிய போதிலும், அது கிளர்ச்சியாளர்களுக்கு ஆதரவளிப்பதாகக் குற்றம் சாட்டப்பட்டது; சீனத் தூதரக அதிகாரிகள் வட கொரியாவைத் தொடர்பு கொண்டதாகக் கூறப்படுகிறது. வடகொரியா கிளர்ச்சியாளர்களுக்கு ஆயுதங்களையும் வெடிமருந்துகளையும் வழங்கியது.

## குறிப்புகள்

## மேற்கோள்கள்

### உசாத்துணைகள்

* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்
* 
* THE 1971 CEYLONESE INSURRECTION – Fred Halliday
* SRI LANKA – A LOST REVOLUTION? The Inside Story of the JVP by Rohan Gunaratna
* A Lost Revolution: The JVP Insurrection 1971
* Ceylon: The JVP Uprising (Third Worldism or Socialism) – Account of the Uprising by British Libertarian Socialist group Solidarity 

பகுப்பு:மக்கள் விடுதலை முன்னணி
பகுப்பு:இந்தியப் போர்கள்
பகுப்பு:இந்திய அமைதிப் படை
பகுப்பு:இலங்கையில் பொதுவுடைமை
பகுப்பு:இலங்கை வரலாறு
பகுப்பு:1971 நிகழ்வுகள்
பகுப்பு:பொதுவுடைமை
வெண் துத்தம்

**வெண் துத்தம்** (துத்தநாக சல்பேட்டு; Zinc sulfate) ஒரு கனிமச் சேர்மமாகும். இதன் வேதியியல் வாய்பாடு: ZnSO4. இதற்கு மூன்று நீரேறிய வடிவங்கள் உண்டு. நிறமற்ற திடப்பொருளான வெண் துத்தம் கரையக்கூடிய வெள்ளட அயனிகளுக்கு பொதுவான மூலமாக உள்ளது.

## [[தயாரிப்பு]] மற்றும் [[வேதியியல்|வேதி]] வினைகள்
துத்தநாகத்தை  நீர்த்த கந்தக அமிலத்துடன் வினைபுரிய செய்து வெண்துத்தம் தயாரிக்கப்படுகிறது:
:Zn  +  H2SO4  +  7 H2O  →   ZnSO4(H2O)7  +  H2
அதி தூய்மையான மருந்தாக்கத் தரத்திற்கு உபயோகப்படும் வெண்துத்தம் துத்தநாக ஆக்சைடிலிருந்து தயாரிக்கப்படுகிறது:
:ZnO  +  H2SO4  +  6 H2O  →   ZnSO4(H2O)7
ஆய்வகங்களில், திட வெள்ளடத்தை மயில் துத்த கரைசலுடன் சேர்த்து வெண்துத்தத்தை தயாரிக்கலாம்: 
:Zn + CuSO4 → ZnSO4 + Cu

## மேற்கோள்கள்

பகுப்பு:வேதிச் சேர்மங்கள்
பகுப்பு:துத்தநாக சேர்மங்கள்‎
1987-89 ஜேவிபி புரட்சி

**1987-89 ஜேவிபி புரட்சி** அல்லது *1989 புரட்சி* மக்கள் விடுதலை முன்னணியால் இலங்கை அரசாங்கத்திற்கெதிராக மேற்கொள்ளப்பட்ட இரண்டாவது தோல்வியில் முடிந்த ஆயுதப் புரட்சியாகும். முதலாவது தோல்வியில் முடிந்த புரட்சிபோல் அல்லாது இரண்டாவது புரட்சி கடுமையற்ற முரண்பாடாக 1987 முதல் 1989 வரை ஜேவிபி மீளமைவிற்கான நிலைகுலைப்பு, படுகொலை, திடீர்த்தாக்குதல் படைகள், பொதுமக்கள் மீதான தாக்குதல் என இடம்பெற்றது.

## மேற்கோள்கள்

பகுப்பு:மக்கள் விடுதலை முன்னணி
பகுப்பு:இலங்கை அரசியல்
பகுப்பு:இலங்கையில் பொதுவுடைமை
கழலை நசிவுக்காரணி

**கழலை நசிவுக்காரணிகள்** (Tumor necrosis factors) [அல்லது கழலை நசிவுக்காரணி குடும்பம் (TNF family)] என்பவை உயிரணுக்களின் உயிரிழப்பை (உயிரணு தன்மடிவு; apoptosis) விளைவிக்கக் கூடிய சைட்டோகைன் (உயிரணு தொடர்பி-செயலூக்கி) களின் குழுமத்தைக் குறிக்கும். இக்குடும்பத்தின் முதல் இரண்டு உறுப்பினர்களாகக் கண்டறியப்பட்டவை:

* கழலை நசிவுக்காரணி-ஆல்ஃபா (TNFα), இப்பிரிவின் நன்கு அறியப்பட்ட உறுப்பினராகும். ஒற்றைக் குழியத்தால் உருவாக்கப்படுகிற உயிரணு நச்சான கழலை நசிவுக் காரணியானது புற்றுக் கட்டி தேய்வு (tumor regression), நச்சூட்டு அதிர்ச்சி (septic shock), உடல் மெலிவுச் சீர்கேடு (cachexia) ஆகியவற்றில் உள்ளார்ந்தவையாகக் கருதப்படுகிறது. இப்புரதமானது முழுமையடைந்த, சுரக்கப்படுகிற சைட்டோகைனில் காணப்படாத அசாதாரண நீளத்துடன், பிறழ்வான சமிக்ஞை வரிசையினைக் கொண்ட முன்-வளரூக்கியாக முதலில் ஆக்கப்படுகிறது. சிறிய நீர்விலக்கும் அமினோ அமிலங்களின் நீட்சியானது கொழுமிய ஈரடுக்குகளில் இந்த முன்-வளரூக்கி நிலைகொள்ள உதவுகிறது. முன்-புரதக்கூறு துணிக்கப்பட்ட பிறகு, முழுமையடைந்த புரதமும், பகுதியாக முறைப்படுத்தப்பட்ட வளரூக்கியும் சுரக்கின்றன.
* நிணநச்சு-ஆல்ஃபா (முன்பு கழலை நசிவுக்காரணி- பீட்டாவாகக் அழைக்கப்பட்டது), இன்டெர்லியூகின் (வெள்ளையணு தொடர்பி-செயலூக்கி)- 10 ஆல் கட்டுப்படுத்தப்படுகிற சைட்டோகைனாகும்.

## மேற்கோள்கள்

பகுப்பு:உயிர்வேதியியல்
வேணு சீனிவாசன் (எழுத்தாளர்)

**வேணு சீனிவாசன்** என்பவர் ஒரு தமிழக எழுத்தாளர். இவர் சென்னை, கல்பாக்கம் மருத்துவமனையில் தொழில்நுட்ப ஆய்வாளராகப் பணிபுரிந்து வருகிறார். இவரது பல மருத்துவக் கட்டுரைகள் தமிழில் வெளிவரும் பல மருத்துவ இதழ்களில் வெளிவந்திருக்கின்றன. குழந்தை வளர்ப்பு, பெண்கள் உடல்நலம், சிறுவர் இலக்கியம், ஆன்மீகம், அறிவியல் போன்ற துறைகளில் பல நூல்களை  எழுதி இருக்கிறார். இவர் எழுதிய “சுற்றுச்சூழல் மாசு விளைவுகளும், விழிப்புணர்வும்” எனும் நூல் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசினைப் பெற்று இருக்கிறது.

## மேடை நாடகங்கள்

இவர் பல மேடை நாடகங்கள் எழுதி, நடித்து இயக்கியிருக்கிறார். இவரது பல நாடகங்கள் கல்பாக்கத்தில் மேடையேற்றம் பெற்றிருக்கின்றன. இவரது “வேடம் மாறிய வேந்தர்கள்” என்ற நாடகம் இதில் சிறப்பு பெற்றது.

## வானொலி நாடகங்கள்

அகில இந்திய வானொலியில் இவரது பல சிறுவர் நாடகங்கள்  இடம் பெற்றுள்ளது. இந்நாடகங்களில் ரோபோவுக்கு டாடா எனும் நாடகம் “பாப்பா மலர்” எனும் நிகழ்ச்சியில் பல முறை ஒலிபரப்பு செய்யப்பட்டிருக்கிறது. “பாப்பாவுக்கு ஒரு கதை” எனும் நிகழ்ச்சி வழியாகக் குழந்தைகளுக்கான நீதி போதனைக் கதைகள், அறிவியல் கதைகள் போன்றவைகளை வழங்கி இருக்கிறார். இவரது சுற்றுச்சூழல் குறித்த கருத்துக்கள் “சுற்றுச்சூழல் சிந்தனைகள்” என்ற நிகழ்ச்சியில் பல முறை படிக்கப்பட்டிருக்கின்றன.

## தொலைக்காட்சி நிகழ்ச்சிகள்

* இவருடைய பல நாடகங்கள் சென்னை, பொதிகைத் தொலைக்காட்சியில் கண்மணிப் பூங்கா எனும் நிகழ்ச்சியில்  இடம் பெற்றுள்ளன. 
* இவருடைய நேர்காணல் கலைஞர் தொலைக்காட்சியின் விருந்தினர் நிகழ்ச்சியில் ஒளிபரப்பாகியுள்ளது.

## பரிசு மற்றும் விருதுகள்

* குழந்தை எழுத்தாளர் சங்கம் நடத்திய சிறுவர் நாவலுக்கான போட்டியில் இவரது “மான்தீவு மர்மம்” என்ற சிறுவர் நாவல் பரிசு பெற்றது. (1990) 
* வானொலி நாடக விழாப் போட்டியில் இவரது “ரோபோவுக்கு டாடா” என்ற சிறுவர் நாடகம் பரிசு பெற்றது. (1994)
* கலைமகள் மாத இதழ் நடத்திய அமரர் ராமரத்தினம் நகைச்சுவைக் குறுநாவல் போட்டியில் இவரது “மாடிக்கு வந்த மலைப்பாம்பு” என்ற நாவல் பரிசு பெற்றது.
* இவரது “மகாத்மா மாற்றினார்” என்ற சிறுகதை வள்ளியப்பா இலக்கிய வட்டப் பரிசு பெற்றிருக்கிறது. (2004)
*இவரது “சுற்றுச்சூழல் மாசு விளைவுகளும், விழிப்புணர்வும்” எனும் நூல் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசினைப் பெற்றிருக்கிறது. (2011)

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1955 பிறப்புகள்
பகுப்பு:காஞ்சிபுரம் மாவட்ட மக்கள்
சக்கரதான மூர்த்தி

**சக்கரதான மூர்த்தி** என்பது சைவக் கடவுளான சிவபெருமானின் அறுபத்து நான்கு திருமேனிகளுள் ஒன்றாகும். திருமாலின் வேண்டுதலால் மகிழ்வடைந்த சிவபெருமான், சலந்தரனைக் கொல்ல உருவாக்கிய சக்கராயுதத்தினை தானம் செய்த கோலம் சக்கரதான மூர்த்தியாகும். இம்மூர்த்தியை *சக்கரதானர்* என்றும் அழைப்பர்.

## சொல்லிலக்கணம்

## வேறு பெயர்கள்
* மாலுக்குச் சக்கரம் அளித்தவர்
* சக்ரதாஸ்வரூப மூர்த்தி
*

## தோற்றம்

## உருவக் காரணம்
குபன் எனும் மன்னருக்காக ததீசி என்ற தவவலிமை மிகுந்த முனிவரிடம் திருமாலுக்கு போர் மூண்டது. அப்போது ததீசி முனிவர் மீது திருமால் தனது சக்கராயுதத்தினை ஏவினார். ஆனால் அச்சக்ராயுதம் ததீசி முனிவரின் தவவலிமையால் செயலற்றுப்போனது. ஆகவே உலகினைக் காக்கும் பொருட்டு திருமாலுக்கு மீண்டும் சக்ராயுதம் தேவைப்பட்டது.

அதற்காக திருமால் சிவபெருமானை ஆயிரம் தாமரை மலர்களால் அர்ச்சனை செய்ய எண்ணினார்.

## கோயில்கள்

பகுப்பு:சிவ வடிவங்கள்
வார்ப்பகம்

**வார்ப்பகம்** (Foundry) அல்லது வார்ப்பாலை  எனப்படுவது  வார்ப்பிரும்பு முதலான  உலோகங்களை அதிக வெப்பநிலையில் ஊது உலையில் நீர்மநிலைக்கு மாறுமாறு காய்ச்சி   வேண்டிய வடிவில் அச்சுகளில் வார்த்து  திண்மநிலைக்கு குளிர்வித்துப் பெறும்  தொழில்கூடமாகும்.

பகுப்பு:உலோகவியல்
பகுப்பு:தொழில்கள்
சூரிய புராணம்

**சூரிய புராணம்** என்பது சூரிய தேவனின் பெருமைகளை எடுத்துரைக்கும் புராண நூலாகும். இப்புராண நூல் சாம்ப புராணம் என்றும் அழைக்கப்படுகிறது. பதினெண் உபபுராணங்களில் முதன்மை புராணமாக இந்த சூரிய புராணம் அமைந்துள்ளது.

## வெளி இணைப்புகள்
* சூரிய புராணம்
* சூரிய புராணம் 1 - தினமலர் கோயில்கள்

பகுப்பு:உப புராணங்கள்
மிகேல் டி நோரொன்யா, லின்யாரெசின் நாலாம் கவுன்ட்டு

**மிகேல் டி நோரொன்யா, லின்யாரெசின் நாலாம் கவுன்ட்டு** (Miguel de Noronha, 4th Count of Linhares) (1585-1647), போர்த்துகலின் அரசர் மூன்றாம் பிலிப்புக்கு விசுவாசமான போர்த்துக்கேயப் பிரபுவும், படை வீரரும் ஆவார். இவர் போர்த்துக்கேய இந்தியாவின் வைசுராயாகப் பணியாற்றி உள்ளதுடன், போர்த்துகலிலும் பல உயர் பதவிகளை வகித்துள்ளார்.

## வரலாறு
1608 ஆம் ஆண்டில், இவரது ஒன்றுவிட்ட சகோதரர், டொம் பெர்னான்டோ டி நோரொன்யா பிள்ளைகள் இன்றி இறந்தபோது, லின்யாரெசின் நாலாம் கவுன்டு ஆனார். இவரது தந்தையாரைப்போல, இவர் 1624-1628 காலப் பகுதியில் தஞ்சியரில் ஆளுனராக இருந்து, இப்பகுதியில் முசுலிம்களுக்கு எதிரான போர்களில் பல வெற்றிகளையும் கண்டவர். இதன் பின்னர் 1629க்கும் 1635க்கும் இடைப்பட்ட காலத்தில் இவர் போர்த்துக்கேய இந்தியாவின் 44 ஆவது ஆளுனராகவும், இந்தியாவின் 23 ஆவது வைசுராயும் ஆனார். இவரது பாட்டனாரும் 1550-1554 காலப் பகுதியில் இந்தியாவின் வைசுராயாக இருந்தார். இந்தியாவில் இவரது ஆட்சிக் காலத்தில் ஊழல், வெளித் தாக்குதல்கள் தொடர்பான பல கடுமையான பிரச்சினைகளை எதிர் நோக்கவேண்டி இருந்தது. இலங்கையிலும், மொம்பாசாவிலும் இழப்புக்கள் ஏற்பட்டன. 

### ஐரோப்பாவில் நோரொன்யா
ஐரோப்பாவுக்குத் திரும்பிய பின்னர் மாட்ரிடில், போர்த்துகல் அவையின் உறுப்பினர் ஆனார்.  இங்கு இவர், இசுப்பெயின் இராச்சியத்துடன் தனிப்பட்ட ஒன்றியமாக இருந்த போர்த்துகல், ஒரு இராச்சியமாகவே இருக்கவேண்டும் என்பதற்காக வாதிட்டார். இவ்விடயத்தில், போர்த்துகல், இசுப்பெயினின் ஒரு மாகாணமாக இருக்க வேண்டும் எனக் கருதிய ஒலிவாரசுடன் கடுமையாக முரண்பட்டார். 1640 அம் ஆண்டில் போர்த்துக்கேய மீள்விப்புப் போரின்போது இவர் அரசர் பிலிப்புக்கு விசுவாசமாக இருந்தார். 1646 ஆம் ஆண்டில், ஓர்பிட்டெல்லோ போரில் பிரான்சுக்கு எதிராகப் போரிட்டார். இப்போரின்போது பிரெஞ்சுக் கப்பற்படையை அழிக்காது விட்டதற்காகப் பதவியில் இருந்து நீக்கப்பட்டதுடன், சிறையிலும் அடைக்கப்பட்டார். 1647 ஆம் ஆண்டு இவர் மாட்ரிடில் காலமானார்.

பகுப்பு:இந்தியாவின் போர்த்துக்கேய ஆளுநர்கள்
பகுப்பு:1585 பிறப்புகள்
பகுப்பு:1647 இறப்புகள்
சுண்டெலி

**சுண்டெலி** (*mouse*) கூரான நீள்மூக்கு, சிறிய வட்டமான காதுகள், நீண்ட முடியில்லாத வாலைக் கொண்ட பாலூட்டி வகையைச் சேர்ந்த ஒரு கொறிணியாகும். சாதரணமாக வீடுகளில் காணப்படும் சுண்டெலி (*Mus musculus*) நன்கு அறியப்பட்ட இனமாகும். சுண்டெலி ஒரு பிரபலமான வளர்ப்பு விலங்காகும். சில இடங்களில், குறிப்பிட்ட வகையான வயல் சுண்டெலிகளும் (Apodemus) பொதுவாகக் காணப்படுகின்றன. பருந்து, கழுகு முதலிய பெரிய பறவைகள் சுண்டெலிகளை உணவாக உட்கொள்கின்றன. உணவிற்காகவும், சிலவேளைகளில் பாதுகாப்பிற்காகவும் வீடுகளில் இவை புகுந்து விடுகின்றன.
thumb|நாக்அவுட் சுண்டெலி (இடது) மற்றும் சாதாரண சுண்டெலி(வலது)

## உணவு
இயற்கையில், எலிகள் பெரும்பாலும் தாவரவகைகள், தாவரங்களிலிருந்து கிடைக்கும் பழங்கள் அல்லது தானியங்களை உண்ணும். இருப்பினும், எலிகள் நகர்ப்புறங்களில் அங்குள்ள நிலைக்கு நன்கு பொருந்தி வாழ்கின்றன. இப்பகுதிகளில் கிடைக்கும், கிட்டத்தட்ட அனைத்து வகையான உணவு கழிவுகளையும் சாப்பிடுவதாக அறியப்படுகின்றன. வளரிடங்களில் உள்ள எலிகள் பொதுவாக வணிக ரீதியாக கிடைக்ககூடிய உணவுகளை உண்ணுகின்றன. இந்த உணவுகள் ஊட்டச்சத்து நிறைந்தவை, ஆனால் இத்துடன் இவைகளுக்கு பல வகையான காய்கறிகளும் தேவை.
பெரும்பாலான எலிகள் பாலாடைக்கட்டியினை உணவாக உண்பதில்லை, ஆனால் வேறு எவ்வித உணவும் இல்லையெற்றால்தான் பாலாடைக் கட்டியினைச் சாப்பிடும்.

## உணர்ச்சி
மாக்ஸ் பிளாங்க் நரப்பியல் நிறுவன ஆராய்ச்சியாளர்கள் எலிகள் பலவிதமான முகபாவனைகளைக் கொண்டிருப்பதை உறுதிப்படுத்தியுள்ளனர். இன்பம், வெறுப்பு, குமட்டல், வலி ​​மற்றும் பயம் போன்ற பழக்கமான மனித உணர்ச்சிகளைக் கண்டறிய அவர்கள் இயந்திரத்தின் உதவியுடன் இதனை உறுதிப்டுத்தினர்.
thumb|250x250px|வளர்ப்பு சுண்டெலி

## மேற்கோள்கள்

பகுப்பு:வீட்டு விலங்குகள்
*
லியோன்பெர்கு

**லியோன்பெர்கு** இடாய்ச்சுலாந்தின் பாடன் வுயர்ட்டெம்பெர்கு மாநிலத்தில் உள்ள ஒரு நகரம். இது மாநிலத் தலைநகரான இசுடுட்கார்ட்டு நகரத்தில் இருந்து 10 மைல் தொலைவில் உள்ளது. இங்கு ஏறத்தாழ 45,000 மக்கள் வசிக்கின்றனர். இடாய்ச்சு மொழியில் லியோன் என்றால் சிங்கம் என்று பொருள். பெர்கு என்பது மலையைக் குறிக்கும்.

## புவியியல்
லியோன்பெர்கு கிளெம்சு ஆற்றின் கிழக்குக் கரையில் எங்கெல்பெர்கு (எங்கெல்-தேவதை, பெர்கு-மலை) என்னும் மலையின் அடிவாரப்பகுதியில் அமைந்துள்ளது. கிளெம்சு ஆறு லியோன்பெர்கின் ஊடாகப் பாய்ந்து எட்லிங்கென் மாவட்டம், ஓபிங்கன் ஆகிய ஊர்களின் வழியாகச் சென்று பின்னர் திட்ச்சிங்கனைச் சேர்கிறது.

திட்ச்சிங்கென், கெர்லிங்கென் ஆகிய ஊர்கள் இவ்வூரின் அண்டை ஊர்களாகும்.

## பார்க்க வேண்டிய இடங்கள்

* வரலாற்றுச் சிறப்பு வாய்ந்த சந்தைச் சதுக்கம்
* எங்கெல்பெர்கு மலையின் மீதுள்ள கோபுரம்
* செல்லிங் பிறந்த வீடு
* யோகன்னசு கெப்ளர் படித்த இலத்தீன் பள்ளிக்கூடம்
* ஊரின் கிழக்குக் கோடியில் உள்ள எங்கெல்பெர்கு சுரங்கம்
* போமரன்சென்கார்ட்டன் எனப்படும் செருமனியில் எஞ்சியுள்ள ஒரே தொங்குதோட்டம். இது 1609-இல் அமைக்கப்பட்டது.

பகுப்பு:செருமானிய நகரங்கள்
கொண்டையாங்குப்பம்

**கொண்டையாங்குப்பம்** (Kondaiyakuppam) திருவண்ணாமலை மாவட்டம், வந்தவாசி வட்டம், தெள்ளார் ஊராட்சி ஒன்றியத்தைச் சேர்ந்த கிராமம். இக்கிராமம் மாவட்ட எல்லைப் பகுதியில் அமைந்துள்ளது. திண்டிவனம், வந்தவாசி போன்றவை அருகிலுள்ள நகராட்சிகளாகும். இக்கிராமப்  பஞ்சாயத்து 1918ம் ஆண்டு ஆரம்பிக்கப்பட்டது. இந்தக் கிராமம் மத்திய அரசின் நிர்மல் புரஸ்கார் விருது பெற்றது. தனி வருவாய் கிராமமாக பிரிக்காததால், கடந்த 2009-ஆம் ஆண்டு மே மாதம் நடந்த மக்களவை தேர்தலை இக்கிராம மக்கள்  புறக்கணித்தனர். ஒரு வாக்கு கூட பதிவாகவில்லை.

## மக்கள் வகைப்பாடு
இந்தக் கிராமத்தின் மொத்த மக்கள் தொகையான 2,025 பேரில் 1,150 பேர் வாக்குரிமை பெற்றுள்ளனர். இந்த ஊரில் ஆதிதிராவிடர் காலனி, அருந்ததியர் பாளையம், இந்திரா நகர், ஊத்துக்குளம் ஆகிய பகுதிகள் உள்ளன.

## மண்வளமும் நீர்வளமும்
கொண்டையாங்குப்பம், 5,85,10 எக்டேர் பரப்பளவில் அமைந்துள்ளது. இங்கு, அனைத்து வகை மண் வகைகளும் காணப்படுகிறதென்றாலும், செம்மண் பகுதியே அதிக அளவில் உள்ளது. இக்கிராமத்தில், 6 குடிநீர் தேக்கத் தொட்டிகள் மூலம் குடி தண்ணீர் வழங்கப்படுகிறது. விவசாய நீர்பாசனத்திற்கு, கிணறுகள் பயன்படுத்தப்படுகின்றன. மேலும், இங்கு 12 குளங்கள் உள்ளன. நெல் பயிர் இங்கு முக்கியமான பயிரிடப்படுகிறது. இதுமட்டுமின்றி, தோட்டப்பயிர்களான கத்தரிக்காய், வெண்டைக்காய், புடலங்காய், கோவைக்காய், வெள்ளரிக்காய் போன்றவையும், கரும்பு, கேழ்வரகு, எள், மிளகாய், முள்ளங்கி போன்றவையும் பயிரிடப்படுகின்றன. இக்கிராமத்தில், ஏழு நெற்களங்கள் உள்ளன.

## போக்குவரத்து
சென்னையிலிருந்து,130 கிலோமீட்டர் தொலைவிலும், திருவண்ணாமலையிலிருந்து, 73 கிலோமீட்டர் தொலைவிலும் இக்கிராமம் அமைந்துள்ளது.
திண்டிவனத்திலிருந்து, 25, 10 ஆகிய எண் கொண்ட அரசுப் பேருந்துகளும், வந்தவாசியிலிருந்து, 9, 10, 13 ஆகிய பேருந்துகளும் இயக்கப்படுகின்றன. சென்னை கிண்டியிலிருந்து, தெள்ளார் வரை இயக்கப்படும் பேருந்து, கொண்டையாங்குப்பம் வழியாகச் செல்கிறது.

## இதர வசதிகள்
இங்கு, ஆரம்பப்பள்ளியும், நடுநிலைப்பள்ளியும், சத்துணவுக்கூடமும் உள்ளன. பொது நூலக வசதியும் உள்ளது. இவ்வூருக்கென தனி நியாயவிலைக் கடை மட்டுமல்லாது, மகளிர் குழு கட்டிடம், சுகாதார கட்டிட வளாகம் போன்றவையும் உள்ளன. அஞ்சல் அலுவலகம் மாவலவாடி கிராமத்தில் உள்ளது. இக்கிராமத்திற்கு நல்ல சாலை வசதி உள்ளது. இங்கு, அனைத்து தெருக்களிலும் சிமெண்ட் சாலை போடப்பட்டுள்ளது.

## கோவில்களும் விழாக்களும்

இக்கிராமத்தில், திரவுபதி அம்மன், பொன்னியம்மன் கோவில்கள், பெருமாள் கோவில், வினாயகர் கோவில்கள் உள்ளன. இந்த ஊரில், பாரத திருவிழா மிகவும் பிரசித்தி பெற்றது. 15 நாட்கள் பாரத சொற்பொழிவும், 14 நாட்கள் தெருக்கூத்தும் நடத்தப்படுகின்றன. இந்த ஊரில் பொங்கல் பண்டிகை, தீபாவளி, தை அமாவாசை, பெருமாளுக்கு உகந்த சனிக்கிழமை பஜனை, வருடப்பிறப்பு ஆகியவை மிகவும் சிறப்பாக கொண்டாடப்படுகின்றன.

## மேற்கோள்கள்

## வெளி இணைப்புகள்
*Kondayankuppam

பகுப்பு:திருவண்ணாமலை மாவட்டத்திலுள்ள கிராமங்கள்
கௌரிவரப்ரத மூர்த்தி

கௌரி வரப்ரத மூர்த்தி என்பது சைவ சமயக் கடவுளான சிவபெருமானின் அறுபத்து நான்கு திருமேனிகளுள் ஒன்றாகும். கருமை நிறமுடைய காளிக்கு பொன்நிற மேனியை வரமளித்து கௌரியாக மாற்றிய சிவபெருமான் உருவம் கௌரி வரப்ரத மூர்த்தியாகும்.

## திருவுருவக் காரணம்
மந்திர மலை சிவபெருமானை நோக்கி தவமிருந்து, பார்வதி சமேத சிவபெருமானாக தனக்கு காட்சியளிக்க வேண்டியது. அதனால் சிவபெருமான் பார்வதியுடன் அங்கு தங்கினார். பார்வதியிலிருந்து உருவம் பெருகின்ற பெண்ணொருத்தியால் மரணம் நிகழ வேண்டுமென பிரம்ம தேவரிடம் வரம் பெற்ற அரக்கனால் தேவர்களுக்கு துன்பம் நேர்ந்தது. அதனால் சிவபெருமான் காளியை அழைத்தபொழுது, தனது கருமை நிறத் தோற்றம் கண்டு மனம் வருந்தினார் காளி,. அதனால் பொன்நிற மேனியை சிவபெருமான் வரமாக அளித்தார். காளி கௌரியாக மாற வரமளித்த சிவபெருமான் கௌரிவரப்ரத மூர்த்தி என்று அழைக்கப்படுகிறார். 

பகுப்பு:சிவ உருவத்திருமேனிகள்
மூன்றாம் ஈழப்போர்

**மூன்றாம் ஈழப்போர்**  இலங்கை அரசுக்கும் தமிழீழ விடுதலைப் புலிகளுக்கும் இடையே இடம்பெற்ற ஈழப்போரின் மூன்றாம் நிலையாகும். 100 நாட்கள் போர் நிறுத்தத்திற்குப் பிறகு 1995, ஏப்ரல், 19 அன்று போர் வெடித்தது. கடற்புலிகள் "சூரயா", "ரணசுரு" ஆகிய கடற்படையினரின் கடற்கலங்களை மூழ்கடித்தனர். மேலும், விடுதலைப் புலிகள் தோளில் வைத்து செலுத்தக்கூடிய "ஸ்ரிங்கர்" விமான எதிர்ப்பு ஏவுகணைகளை புதிதாக போரில் பாவித்தனர். இதன் மூலம் இலங்கை விமானப்படையின் இரு "அவ்ரோ" (AVRO) விமானங்கள் யாழ் தீபகற்பத்தின் மேலாகப் பறக்கும்போது சுட்டு வீழ்த்தப்பட்டன.

கிளிநொச்சி மற்றும் முல்லைத்தீவு போன்ற முக்கிய மாவட்டங்களை கைப்பற்றி ஆனையிறவு தளத்தை கைப்பற்றியதன் மூலம் மூன்றாம் ஈழப்போர் புலிகளின் எழுச்சிமிக்க வெற்றியையும் குறிக்கின்றது. இதையடுத்து யாழ்ப்பாணக் குடாநாட்டைக் கைப்பற்றும் முயற்சியில் புலிகள் ஓயாத அலைகள் நடவடிக்கை நான்கைத் துவக்கினர்.

மூன்றாம் ஈழப் போரின் முடிவில், விடுதலைப் புலிகள் இலங்கைத் தீவின் 30% பகுதியையும் தங்கள் கட்டுப்பாட்டில் கொண்டிருந்தனர்.

## இவற்றையும் பார்க்க
* ஈழப் போர்
* முதலாம் ஈழப்போர்
* இரண்டாம் ஈழப்போர்
* நான்காம் ஈழப்போர்
* ஈழப்போரில் இந்தியாவின் தலையீடு
* இலங்கை இனப்பிரச்சினைக் காலக்கோடு

## மேற்கோள்கள்

பகுப்பு:மூன்றாம் ஈழப்போர்
பகுப்பு:2002 இல் இலங்கை
பகுப்பு:1998 இல் இலங்கை
இரண்டாம் ஈழப்போர்

**இரண்டாம் ஈழப்போர்** (*Eelam War II*) என்பது இலங்கை அரசுக்கும் தமிழீழ விடுதலைப் புலிகளுக்கும் இடையே இடம்பெற்ற ஈழப் போரின் இரண்டாம் நிலையாகும். இப்போர் ரணசிங்க பிரேமதாசா அரசாங்கத்துடனான பேச்சுவார்த்தை தோல்வியில் முடிந்ததும் ஆரம்பமாகியது. இரண்டாம் ஈழப்போர் தமிழீழ விடுதலைப் புலிகளினால் ஆரம்பிக்கப்பட்டது. போர் நிறுத்த உடன்பாடு யூன் 10, 1990 அன்று முடிவுக்கு வந்தது. ஒக்டோபரில் தமிழீழ விடுதலைப் புலிகள், 28000 முஸ்லிம்களை யாழ்ப்பாணத்தைவிட்டு வெளியேற்றினர்.

## இவற்றையும் பார்க்க
* ஈழப் போர்
* முதலாம் ஈழப்போர்
* மூன்றாம் ஈழப்போர்
* நான்காம் ஈழப்போர்
* ஈழப்போரில் இந்தியாவின் தலையீடு
* இலங்கை இனப்பிரச்சினைக் காலக்கோடு

## மேற்கோள்கள்

பகுப்பு:இரண்டாம் ஈழப்போர்
பகுப்பு:1991 இல் இலங்கை
முதலாம் ஈழப்போர்

**முதலாம் ஈழப்போர்** (*Eelam War I*) என்பது இலங்கை அரசுக்கும் தமிழீழ விடுதலைப் புலிகளுக்கும் இடையே இடம்பெற்ற ஈழப் போரின் ஆரம்ப நிலைக்கு இடப்பட்ட பெயராகும். 

1970 முதல் இலங்கை அரசுக்கும் தமிழ் போராட்ட குழுக்களுக்குமிடையே பதட்டம் காணப்பட்டபோதிலும், தமிழீழ விடுதலைப் புலிகள் இலங்கை இராணுவத்தை யாழ்ப்பாணத்தில் யூலை 23, 1983 அன்று தாக்கி 13 படையினர் கொல்லப்படும்வரை போர் முழு அளவில் வியாபித்திருக்கவில்லை. இத்தாக்குதலும் அதன் விளைவாக ஏற்பட்ட கலவரம் தெற்கில் கறுப்பு யூலையாக மாற்றமடைந்தது மோதலின் தொடக்கம் என பொதுவாக கருதப்படுகின்றது. 1985 ஆம் ஆண்டு வரை இரு தரப்புக்கும் இடையே சமாதானப் பேச்சு வார்த்தைகள் பூடானின் திம்புவில் நடைபெற்றபோது, ​​பேச்சுவார்த்தை மூலம் தீர்வு காணும் நம்பிக்கையில் சண்டை ஓய்ந்தது. சமாதானப் பேச்சுக்கள் பலனளிக்கவில்லை என்பதால், விரைவில் சண்டை மீண்டும் தொடங்கியது.

1986, மே, 17  இல், இலங்கை இராணுவம் யாழ்ப்பாணக் குடாநாட்டைக் கைப்பற்றுவதற்கான தாக்குதலைத் தொடங்கியது, ஆனால் விடுதலைப் புலிகளின் கடுமையான எதிர்ப்பைச் சந்தித்தது. மூன்று நாட்கள் கடுமையான சண்டையின் பின்னர் இலங்கை இராணுவத்தை திரும்பப் பெற வேண்டிய கட்டாயம் ஏற்பட்டது. அதன்பிறகு, இலங்கை இராணுவத்தின் போர் உத்தியாக மோட்டார் ஷெல் மற்றும் வான்வழி குண்டுவீச்சு என்று மாறியது. இது யாழ்ப்பாண குடாநாட்டின் கிழக்கு கடற்கரையிலிருந்து தமிழ் மக்களை வெளியேற்றியது.

1987 இல், இலங்கை இராணுவத்தின் வடமராட்சி நடவடிக்கையானது இலங்கைத் தீவின் முனையிலுள்ள யாழ்ப்பாணத்தில் விடுதலைப் புலிகளை முற்றுகையிட்டது. மேலும் இந்த மோதலுக்கு முற்றுப்புள்ளி வைக்கும் நம்பிக்கையும் ஏற்பட்டது. இந்தியாவில் வாழும்  ஐந்து கோடி தமிழர்களின் கவலையினால் உள்நாட்டில் ஏற்பட்ட அழுத்தம் காரணமாக,  இந்திய அரசாங்கம் தாக்குதலை நிறுத்துமாறு அழைப்பு விடுத்தது. இந்தக் கோரிக்கையை இலங்கை நிராகரித்ததையடுத்து, இந்தியப் பிரதமர் இராஜீவ் காந்தி, யாழ்ப்பாண மக்கள் மீது விதிக்கப்பட்ட பொருளாதாரத் தடையை நீக்குவதற்காக கப்பல்களை அனுப்ப உத்தரவிட்டார். இலங்கை கடற்படையினரால் கப்பல் தடுக்கப்பட்டதை அடுத்து, முற்றுகையிடப்பட்ட யாழ் நகரத்திற்கு பூமாலை நடவடிக்கை என்ற குறியீட்டுப் பெயரில் வான்வழிப் பொருட்களை அனுப்ப இந்தியா முடிவு செய்தது. 

பூமாலை நடவடிக்கை வெற்றிகரமாக முடிந்ததைத் தொடர்ந்தும், இலங்கையில் சாத்தியமான தலையீட்டிற்கு இந்திய தரைப்படைகள் தயாராகி வருகின்றன என்ற செய்திகள் போன்றவையும், இலங்கை சனாதிபதி ஜே. ஆர். ஜெயவர்த்தன இந்திய அரசாங்கத்துடன் பேச்சுவார்த்தை நடத்த முன்வந்தார். பேச்சுவார்த்தையின் விளைவாக யாழ்ப்பாண முற்றுகை விலக்கபட்டு 1987 யூலை 29 அன்று இந்திய - இலங்கை சமாதான ஒப்பந்தம் கைச்சாத்திடப்பட்டது. இதன் பின்னர் இலங்கைப் படையினர் நாட்டின் வடபகுதியிலிருந்து வெளியேறி, முழுப் பகுதிகளின் கட்டுப்பாட்டையும் இந்திய அமைதி காக்கும் படையினரிடம் ஒப்படைத்தனர்.

## இவற்றையும் பார்க்க
* ஈழப் போர்
* இரண்டாம் ஈழப்போர்
* மூன்றாம் ஈழப்போர்
* நான்காம் ஈழப்போர்
* ஈழப்போரில் இந்தியாவின் தலையீடு
* இலங்கை இனப்பிரச்சினைக் காலக்கோடு

## மேற்கோள்கள்

பகுப்பு:முதலாம் ஈழப்போர்
பகுப்பு:1983 இல் இலங்கை
பகுப்பு:1980 களில் இலங்கை
பகுப்பு:1984 இல் இலங்கை
ஈழப்போரில் இந்தியாவின் பங்கு

**ஈழப்போரில் இந்தியா** பல கால கட்டங்களில் பல்வேறு வியூகங்களுடன் பங்கெடுத்துள்ளது.  இந்திய நடுவண் அரசின் நலங்களைப் பேணுவதற்காக தானாகவும், தமிழர் தரப்பு அல்லது அரச தரப்புக் கோரியமையாலும் ஈழப் போரில் பங்கெடுத்துள்ளது.

ஈழ இயக்கங்களுக்கு ஆயுதங்களும் பயிற்சியும் வழங்கி இந்தியா, ஈழப் போராட்டத்தை ஆயுதப் போர் ஆக்கியதில் முக்கியப் பங்கு வகித்தது. பின்னர் ஈழத்தில் ஆயுதக் குழுக்களை அழிக்க உதவியது இந்தியா, ஈழத்தமிழர்களின் உரிமைகள் தொடர்பாக இலங்கை அரசுடன் பேச்சுவார்த்தைகளில் ஈடுபட்டது, கண்டித்தது ஈழத்து அகதிகளில் பெருந்தொகையினரை ஏற்றுக் கொண்டது, ஈழத்தில் அமைதிப் படை என்னும் பெயரில் இந்தியப் படையை அனுப்பியது, அமைதிப் படை ஈழப் போராளிகளுக்கு எதிராகப் போரிட்டது, ஈழத்தமிழ் மக்களுக்கு எதிராக பல்வேறு போர் குற்றங்களில் ஈடுபட்டது, ஈழப் போரின் பின்பான செயற்பாடுகள் என பல்வேறு வழிகளில் இந்திய அரசு ஈழப்போரிலும் ஈழப்போராட்டத்திலும் பங்கெடுத்து வருகிறது.

## ஈழப்போரில் இந்தியா:  1987–1990

ஈழப்போரில் இந்தியாவின் தலையீடு இலங்கையில் அமைதி காக்கும் பணியில் அமர்த்த இந்திய அமைதி காக்கும் படை அனுப்பியதால் ஏற்பட்ட போர் மற்றும் பிற நிகழ்வுகளைக் குறிக்கும். இலங்கை ஆயுதப் படைகளுக்கும் தமிழ்ப் போராளிக் குழுக்களுக்கும் (குறிப்பாக தமிழீழ விடுதலைப் புலிகளுக்கும்) இடையே நடந்த உள்நாட்டுப் போரை முடிவுக்குக் கொண்டுவர 1987 ஆம் ஆண்டில் நடந்த இலங்கை-இந்திய ஒப்பந்தத்தை அடுத்து இந்திய அமைதி காக்கும் படை இலங்கையின் வட, கிழக்கு மாகாணங்களுக்கு அனுப்பி வைக்கப்பட்டது.

### இந்திய அமைதி காக்கும் படை

#### பொதுமக்களின் மேல் நடத்தப்பட்ட இனப்படுகொலைகள்

## இவற்றையும் பார்க்க
* ஈழப் போர்
* முதலாம் ஈழப்போர்
* இரண்டாம் ஈழப்போர்
* மூன்றாம் ஈழப்போர்
* நான்காம் ஈழப்போர்

## மேற்கோள்கள்

பகுப்பு:ஈழப்போரில் வெளிநாடுகளின் பங்கு
பகுப்பு:ஈழப் போராட்டம்
பகுப்பு:இந்திய அமைதிப் படை
பகுப்பு:இந்தியப் போர்கள்
பகுப்பு:1990 இல் இலங்கை
கானாவில் திருமணம்

கிறித்தவத்தில் யோவான் நற்செய்தியின்படி **கானாவில் நடந்த திருமணம்** ஒன்றில் இயேசு தண்ணீரை, திராட்சை இரசமாய் மாற்றியது இயேசு நிகழ்த்திய முதல் புதுமையாகும். விவிலிய கூற்றின் படி இயேசுவும் அவரின் தாயும் சென்றிருந்த திருமணம் ஒன்றில் திராட்சை இரசம் தீர்ந்தபோது, மரியாவின் வேண்டுதலால் இயேசு தண்ணீரை, திராட்சை இரசமாய் மாற்றினார். கானா என்னும் ஊரின் அமைவிடத்தைக்குறித்து அறிஞர்களிடையே ஒத்த கருத்தில்லை.

## நற்செய்தியில்
யோவான் நற்செய்தியில் மட்டுமே இந்த நிகழ்வு பதிவு செய்யப்பட்டுள்ளது. அதன் படி:

## மேற்கோள்கள்

பகுப்பு:நற்செய்தி நிகழ்வுகள்
பகுப்பு:இயேசுவின் அரும் அடையாளங்கள்
சிறுவர்களுக்கான பக்திக் கதைகள் (நூல்)

**சிறுவர்களுக்கான பக்திக் கதைகள்** என்கிற இந்நூல் பன்னாட்டுப் புத்தகக் குறியீட்டு எண் (ISBN 97-881-8446-45-66) கொண்டு கிரவுன் அளவில் 158 பக்கங்களுடன் வெளியானது.

## நூலாசிரியர்

தமிழ்நாடு அரசுப்  பணியிலிருந்த நகைச்சுவை எழுத்தாளரான தேனி.எஸ்.மாரியப்பன்  ஆன்மீகம் , நகைச்சுவை , பொது அறிவு  என சுமார் 30 நூல்கள் வரை எழுதியிருக்கிறார்.

## பதிப்புரை

நூலை வெளியிட்டுள்ள விஜயா பதிப்பகத்தின் மு. வேலாயுதம், வே. சிதம்பரம் ஆகியோர் இந்நூலுக்கான பதிப்புரையினை எழுதியுள்ளனர். 

## பொருளடக்கம்

ஆன்மிக வழியிலான பல்வேறு குட்டிக்கதைகள் இந்நூலில் தொகுத்துத் தரப்பட்டுள்ளன.

பகுப்பு:சிறுவருக்கான தமிழ் நூல்கள்
பகுப்பு:2012 தமிழ் நூல்கள்
பகுப்பு:தேனி. சு. மாரியப்பன் நூல்கள்
பாதாள பைரவர்

சைவக் கடவுளான சிவபெருமான் அறுபத்து நான்கு திருமேனிகளுள் ஒன்றான பைரவரின் ஒரு தோற்றம் **பாதாள பைரவர்** என்பதாகும். திருமால் மனித உருவில் இராமனாக அவதரித்து இராவணன் எனும் சிவபக்தனை கொன்றார். இந்து தொன்மவியலின் அடிப்படியில் கொலை பாவமான பிரம்மஹத்தி தோசம் இராமனை பற்றியது. 

இந்த பிரம்மஹத்தி தோசம் நீங்க இராமர் ராமேசுவரம் கடலோரத்தில் இலிங்கம் அமைத்து வழிபட்டார். இராமனின் வழிபாட்டால் சிவபெருமான் அவருடைய பிரம்மஹத்தி தோசத்தினை நீக்கினார். அந்த கொலைபாவமான பிரம்மஹத்தி தோசத்தினை சிவபெருமானின் உருவமான பைரவர் தன்னுடைய கால்களால் மிதித்து பாதாளத்திற்கு அனுப்பினார். அதனால் பாதாள பைரவர் என்று பெயர் பெற்றார்.

பகுப்பு:பைரவ வடிவங்கள்
நெக்கர் ஆறு

**நெக்கர் ஆறு** செர்மனி நாட்டில் பாயும் ஓர் ஆறு. இதன் நீளம் 367 கி.மீ. இதன் பெரும்பகுதி பாடன் வுயெர்ட்டம்பெர்கு மாநிலத்திலும் சிறு பகுதி எசெ மாநிலத்திலும் அமைந்துள்ளது. இது ரைன் ஆற்றின் வலது புறமுள்ள பெரிய துணையாறு. இதன் கரையில் தான் இசுடுட்கார்ட்டு நகரம் அமைந்துள்ளது. இவ் ஆறு மன்கைம் என்னுமிடத்தில் ரைன் ஆற்றுடன் இணைகிறது.

பகுப்பு:ஐரோப்பிய ஆறுகள்
பாக்யா (இதழ்)

**பாக்யா** சென்னையிலிருந்து வெளிவரும் ஒரு பல்சுவை வார இதழாகும். இதன் ஆசிரியர் மற்றும் வெளியீட்டாளராக திரைப்பட நடிகரும் இயக்குனருமான கே. பாக்யராஜ் இருந்து வருகிறார். இந்த இதழில் வெளியாகும் உங்கள் கே. பாக்யராஜின் பதில்கள் (பாக்யா பதில்கள்) பல்வேறு குட்டிக்கதைகளைக் கொண்டிருக்கும். இந்தப் பகுதி வாசிப்பாளர்களிடையே பெரும் வரவேற்பைப் பெற்றதாகும். மேலும் மக்கள் மனசு, எதிரொலி போன்ற சிறப்புப் பக்கங்களும் வாசகர்கள் விரும்பும் பகுதிகளாக உள்ளன.

பகுப்பு:தமிழ்நாட்டுத் தமிழ் இதழ்கள்
வாராந்தரி ராணி (இதழ்)

**ராணி** தமிழ்நாட்டில் வெளியாகிவரும் ஒரு குடும்ப வார இதழ் ஆகும். இதன் நிறுவனர் சி. பா. ஆதித்தனார். தினத்தந்தி குழுமத்திலிருந்து இந்த இதழ் வெளியிடப்படுகிறது. 1961 ஆம் ஆண்டு முதல் வெளிவரும் இந்த இதழ் மகளிர் மற்றும் சமூகத்தில் உள்ள அனைத்துத் தகவல்களை முக்கிய உள்ளடக்கமாகக் கொண்டு தொடர்ந்து வந்து கொண்டிருக்கின்றது.

ராணி இதழ் அட்டையின் முதற் பக்கத்தில் திரைப்பட நடிகை ஒருவரின் படமே பெரும்பாலும் இடம் பெற்று வருகின்றது. 'நல்ல குடும்பம் பல்கலைக்கழகம்' என்ற தலைப்பு தலையங்கம் இடம் பெற்றுள்ள பக்கத்தின் தலைப்பில் இருக்கும். அந்தந்த வாரத்தில் மக்கள் மத்தியில் பிரபலமாக உலாவரும் கருத்துகளில் முக்கியமானதை முதன்மைப் படுத்தி சுருக்கமாகத் தலையங்கம் எழுதப்பட்டிருக்கும். மர்மத் தொடர் ஒன்று, இராசிபலன், மூளைக்கு வேலை (வார்த்தைகளை நிரப்பும் போட்டி) ஆகியவற்றுடன், ஒரு சிறுகதை, பெண்களின் உடல் நலம், மனநலம் குறித்த பகுதிகள் இடம்பெறுகின்றன.

பகுப்பு:தமிழ்நாட்டுத் தமிழ் இதழ்கள்
கைட்டோசேன்

**கைட்டோசேன்** (Chitosan)  என்பது ஒரு நேரியல் பலசர்க்கரை (polysaccharide) ஆகும். இது ஒழுங்கமைவின்றி (random) அமைந்த β-(1-4)-பிணைப்புடைய D-குளுக்கோசமைனையும் (அசிட்டைல் நீக்கப்பட்ட அலகு) N-அசிடைல்குளுக்கோசமைனையும் (அசிட்டைலேற்றப்பட்ட அலகு) கொண்டது. இது கூனிறால் (shrimp) போன்ற பல  வெளிஓடுடைய உயிரினங்களின் (crustacean) ஓடுகளைக் கார சோடியம் ஐட்ராக்சைடுடன் வினைபுரியவைத்துப் பெறப்படுகிறது

கைட்டோசேன் உயிரிமருத்துவத்தில் (biomedical) பல வகையான பயன்பாடுகளைக் கொண்டுள்ளது. இது விவசாயத்தில் விதை நேர்த்திக்கும் உயிரி பூச்சிக்கொல்லியாகவும் பயன்படுத்தப்படுகிறது. இது தாவரங்கள் பூஞ்சைத் தொற்றுகளை எதிர்த்துப் போரிட உதவுகிறது. இது ஒயின் உற்பத்தியில் ஒருங்காக்கும் காரணியாகப் (fining agent) பயன்படுத்தப்படுகிறது. இது தொழிலகங்களில் தானாக உரியும் பாலியூரித்தேன் வண்ணப் பூச்சாகப் பயன்படுகிறது. மருத்துவத்தில் இது புண்களுக்குப் போடப்படும் ஒட்டுகளில் (bandages) பயன்படுகிறது. இது குருதிப் போக்கைக் குறைப்பதோடு பாக்டீரிய எதிர்ப்புக் காரணியாகவும் செயல்படுகிறது. இது தோல் வழியாக மருந்துகளைச் செலுத்தவும் பயன்படுகிறது.

மிகவும் சச்சரவுக்குரிய வகையில், கைட்டோசேன் கொழுப்பை உறிஞ்சத்தக்கது என்று வகைப்படுத்தப்பட்டு, உணவுக் கட்டுப்பாட்டுக்கு ஏற்ற வகையில் பயன்படுத்தப்பட்டு வருகிறது. ஆனால், இதற்கு உறுதியான தக்க எதிர்ப்பும் நிலவுகிறது.

ஆய்வு செய்து அறியப்பட்டதில் கைட்டோசேன் ஒரு கரையத்தகு உணவு நார்ப்பொருள் (soluble dietary fiber) ஆகும்.

## வெளி இணைப்புகள்
* Is Chitosan a "Fat Magnet"?&nbsp;&mdash; Quackwatch: A critical look on the claims how chitosan can be used for weight management

பகுப்பு:வேதிப் பொருட்கள்
பகுப்பு:பூச்சிக்கொல்லிகள்
பகுப்பு:வேதியியல் பற்றிய குறுங்கட்டுரைகள்
மாக புராணம்

**மாக புராணம்**  16 ஆம் நூற்றாண்டில் வாழ்ந்த அதிவீர ராம பாண்டியன் என்பவரால் பாடப்பட்ட நூல். மாசி மாதத்தில் நீராடுவதை 'மாகஸ்நானம்' என்று கொண்டாடுவது வழக்கம். இந்த நீராட்டு விழாப் பற்றிய கதைகளைக் கூறுவது மாக புராணம். இது வடமொழிப் 'பாத்ம புராணம்'  புராணமஎன்னும் நூலில் சொல்லப்பட்டுள்ளதாம். அந்த நூலிலிருந்து இந்தத் தமிழ்நூல் மொழிபெயர்க்கப்பட்டுள்ளது. 

இதில் 12 கடவுள் வாழ்த்துப் பாடல்களும், 1412 புராணச் செய்திப் பாடல்களும் உள்ளன.  மாசி மாதம் ஒவ்வொரு நாளும் வைகறையில் எழுந்து காவிரி போன்ற புதுப்புனலில் நீராடும்போது இந்த நூல் ஓதப்பட்டதாகத் தெரிகிறது. கலித்துறைப் பாடல்கள், துதிப் பாடல்கள், சந்தப் பாடல்கள், உலக நீதிகள், வருணனைகள் இந்த நூலில் இடம் பெற்றுள்ளன. 
##### பாடல் - எடுத்துக்காட்டு
:ஊனம் இல்லாக் கல் கோடு உரிய புதல்வர் நல்க மதி
:ஈனம் இல்லாப் பெருஞ்செல்வம் எல்லாம் எளிதில் தர வேண்டி
:ஆன குடகில் பிறந்தாயே, அரங்கற்கு இயல்பாம் ஆரணங்கே
:கான மலர் சேர் காவிலியே, கையால் தொழுவோம் கண்டாயே. 

:கால காலனைக் கயிலை யாளியை
:பால லோசனப் பரம தாணுவைச்
:சூல பாணியைத் தொழுத அன்பன்மேல்
:ஏல வந்த கூற்று ஏது செய்யுமே 

:குருவம் மா மருது புன்னை கோங்கு வேல் கடம்பு வள்ளி
:மரவம் கூவிளம் இரத்தி வெள்ளிவால் மாதுளங்கம் 
:அரசு பாதிரி செருந்தி அங்கோலம் மகருகந்தம்
:சுரபுன்னை குடசம் வேங்கை மராமரம் சூரை காரை 

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
அட்ட பைரவர்கள்

**அட்ட பைரவர்கள்** என்பவர்கள் எண் திசைகளுக்கு ஒன்றென விளங்கும் எட்டு பைரவர்கள் ஆவார். சில கோயில்களில் பைரவிகளுடன் இணைந்து தம்பதி சகிதமாகவும் இந்த பைரவர்கள் காட்சிதருகிறார்கள்.

## வகைகள்
# அசிதாங்க பைரவர்
# ருரு பைரவர்
# சண்ட பைரவர்
# குரோதன பைரவர்
# உன்மத்த பைரவர்
# கபால பைரவர்
# பீட்சன பைரவர்
# சம்ஹார பைரவர்

#### அசிதாங்க பைரவர்

அசிதாங்க பைரவர் அஷ்ட பைரவ மூர்த்தி வடிவங்களில் முதன்மையானவர் ஆவார். அன்னத்தினை வாகனமாக கொண்டவர். நவகிரகங்களில் குருவின் கிரக தோசத்திற்காக அசிதாங்க பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான பிராம்ஹி விளங்குகிறாள்.

#### ருரு பைரவர்

ருரு பைரவர் அஷ்ட பைரவ மூர்த்தி வடிவங்களில் இரண்டாவது தோற்றமாவார். காளையை வாகனமாக கொண்டவர். நவகிரகங்களில் சுக்கிரனின் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான மகேஷ்வரி விளங்குகிறாள்.

#### சண்ட பைரவர்

சண்ட பைரவர் அஷ்ட பைரவ மூர்த்தி வடிவங்களில் மூன்றாவது தோற்றமாவார்.  மயிலை வாகனமாக கொண்டவர். நவகிரகங்களில் செவ்வாய் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான கௌமாரி விளங்குகிறாள்.

#### குரோதன பைரவர்

குரோதன பைரவர் அஷ்ட பைரவ மூர்த்தி வடிவங்களில் நான்காவது தோற்றமாவார். கழுகை வாகனமாக கொண்டவர். நவகிரகங்களில் சனி கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான வைஷ்ணவி விளங்குகிறாள்.

#### உன்மத்த பைரவர்

உன்மத்த பைரவர் அஷ்ட பைரவ மூர்த்தி வடிவங்களில் ஐந்தாவது தோற்றமாவார். குதிரையை வாகனமாக கொண்டவர். நவகிரகங்களில் புதன் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான வராகி விளங்குகிறாள்.

#### கபால பைரவர்

கபால பைரவர் அஷ்ட பைரவ மூர்த்தி வடிவங்களில் ஆறாவது தோற்றமாவார். யானையை வாகனமாக கொண்டவர். நவகிரகங்களில் சந்திர கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான இந்திராணி விளங்குகிறாள்.

#### பீட்சன பைரவர்

பீட்சன பைரவர் அஷ்ட பைரவ மூர்த்தி வடிவங்களில் ஏழாவது தோற்றமாவார். சிங்கத்தை வாகனமாக கொண்டவர். நவகிரகங்களில் கேது கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான நரசிம்மி விளங்குகிறாள்.

#### சம்ஹார பைரவர்

சம்ஹார பைரவர் அஷ்ட பைரவ மூர்த்தி வடிவங்களில் எட்டாவது தோற்றமாவார். நாயை வாகனமாக கொண்டவர். நவகிரகங்களில் ராகு கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான சாமுண்டி விளங்குகிறாள்.

## ஆலயங்கள்
காசி மாநகரில் திசைக்கொன்றென எட்டு திசைகளிலும் பைரவர் கோவில் அமைந்துள்ளது. அவை அமைந்துள்ள இடங்கள் 
* அசிதாங்க பைரவர் - விருத்தகாலர் கோயில் 
* குரோதன பைரவர் - காமாட்சி ஆலயம், மயிலாடுதுறை அருள்மிகு பசுபதீஷ்வரர் கோயில் 
* உன்மத்த பைரவர் - பீம சண்டி கோயில் 
* ருரு பைரவர் - அனுமன் காட்டு 
* கபால பைரவர் - லாட் பஜார் 
* சண்ட பைரவர் - துர்க்கை கோயில்
* பீட்சன பைரவர் - பூத பைரவர் 
* சம்ஹார பைரவர் -  த்ரிலோசன சங்கம்

நாகப்பட்டனம் மாவட்டம் சீர்காழி சட்டநாதர் கோயிலில் அஷ்டபைரவர்களுக்கு என தனி சன்னதி உள்ளது.

## இவற்றையும் காண்க
* அட்ட லிங்கங்கள்
* அட்டவீரட்டானக் கோயில்கள்
* அட்ட வசுக்கள்
* அட்ட திரிம்சத் உபசாரங்கள்
* அட்ட விநாயகர்

## மேற்கோள்களும் குறிப்புகளும்


## வெளி இணைப்புகள்
* அருள்மிகு சட்டைநாதர் திருக்கோயில்

பகுப்பு:பைரவ வடிவங்கள்
திருவிதாங்கூர் தமிழர் இயக்கங்கள்

**திருவிதாங்கூர் தமிழர் இயக்கங்கள்** என்பவை திருவிதாங்கூர் அரசாட்சிக்கு உட்பட்டிருந்த பகுதிகளில் வாழ்ந்த தமிழர்கள் தங்கள் உரிமைக்காகவும் விடுதலைக்காகவும் ஏற்படுத்திய இயக்கங்கள் ஆகும். 

கி.பி 9ஆம் நூற்றாண்டில் சேரநாடு சிதறிய பகுதிகளில் ஒன்றான வேணாட்டைச் சான்றோர் குல மன்னர்கள் ஆட்சிபுரிந்து வந்தனர். அவர்களின் கடைசி மன்னன் பால மார்த்தாண்டவர்மன் (கி.பி 1728 - 1758) கி.பி. 1758ஆம் ஆண்டு மர்மமான முறையில் மரணம் அடைந்த பிறகு ஆட்சிக்கு வந்த கார்த்திகை திருநாள் ராமவர்மன் காலத்தில் சான்றோர் குலத்திடமிருந்த ஆட்சி ஆதிகாரம் மருமக்கள் வழியை பின்பற்றிய நம்பூதிரி-நாயர் தலைமைக்கு மாறியது. நாட்டின் பெயரும் திருவாங்கூர் என மாற்றப்பட்டது. தமிழ் ஆட்சி மொழியாக இருந்த இடத்தில் தமிழ், சமஸ்கிருதம், வேத மொழி கலந்த மலையாளம் ஆட்சிமொழியாக மாறியது.

புதிதாக ஆட்சிக்கு வந்த நம்பூதிரி-நாயர் கூட்டணி முன்பு ஆட்சியில் இருந்த தமிழர்கள் மீண்டும் ஆட்சியை பிடித்துவிடக்கூடாது என்ற நோக்கில் பலவிதமான அடக்குமுறைகளை அம்மக்கள் மீது திணித்தனர். ஒடுக்கப்பட்ட இனத்தை பார்ப்பதும், தொடுவதும் தீட்டாக கருதப்பட்டது. பின்பு வந்த மார்த்தாண்ட வர்மா காலத்தில் தாழ்த்தப்பட்ட பெண்கள் மேலாடை அணியக்கூடாது என்று தடை வந்தது. தமிழர்களின் நிலங்கள் அபகரிக்கப்பட்டு தரவாடுகளுக்கு கொடுக்கப்பட்டது. ஒடுக்கப்பட்ட இனத்தினர் கோயில்களில் நுழைய தடை விதிக்கப்பட்டது. பல விதமான வரிச்சுமையால் மக்கள் கொடுமைப்பட்டுத்தப்பட்டனர். இந்நிலையில் இவ்வாறான கொடுமைகளை எதிர்த்து மக்கள் குரல் கொடுக்க ஆரம்பித்தனர். தமிழர்கள் பல இயக்கங்களை பல்வேறு காலகட்டத்தில் திருவிதாங்கூர் மன்னராட்சிக்கு உட்பட்ட இடங்களில் உருவாக்கித் தங்கள் உரிமைக்காகவும், விடுதலைக்காகவும் குரல் கொடுத்தனர். அவை

#மலையாளிகள் எதிர்ப்பு இயக்கம் (கி.பி. 1810)
#மலையாள எதிர்ப்பு இயக்கம் (கி.பி. 1822)
#கெம்பீரச்சங்கம் (கி.பி. 1845)
#கல்வி அபிவிருத்திச் சங்கம் (கி.பி. 1857)
#தென் திருவிதாங்கூர் சுதேச சுவிசேச பிரபல்யச் சங்கம் (கி.பி. 1899)
#தமிழர் விடுதலை காங்கிரஸ் (கி.பி. 1928)
#தமிழர் கட்சி (கி.பி. 1935)
#அன்பு குடிமக்கள் இயக்கம் (கி.பி. 1936)
#தமிழ்ச் சங்கம் திருவிதாங்கூர் (கி.பி. 1938)
#திருவிதாங்கூர் ஸ்டேட் காங்கிரஸ் (கி.பி. 1938)
#நாஞ்சில் நாட்டு மத்திய வாலிபர் சங்கம் (கி.பி. 1943)
#நாஞ்சில் தமிழர் காங்கிரஸ் (கி.பி. 1945)
#அகில திருவிதாங்கூர் தமிழன் காங்கிரஸ் (கி.பி. 1945)
#சுதந்திர திருவிதாங்கூர் கழகம் (கி.பி. 1947)
#அகில திருவிதாங்கூர் தமிழன் சங்கம்
#திருவிதாங்கூர் தேசிய காங்கிரஸ்
#திருவிதாங்கூர் தமிழ்நாடு காங்கிரஸ் (கி.பி. 1947)
#போட்டி திருவிதாங்கூர் தமிழ்நாடு காங்கிரஸ் (கி.பி. 1950)
#தமிழரசு கழகம்

இந்த பத்தொன்பது இயக்கங்களும் குமரி மாவட்டம் தமிழகத்துடன் இணையப் பாடுபட்டவை ஆகும். இவற்றுள் திருவிதாங்கூர் தமிழ்நாடு காங்கிரஸ், தி திருவிதாங்கூர் தமிழர் காங்கிரஸ் ஆகிய இரண்டும் தமிழர் விடுதலை பெற பாடுபட்ட அரசியல் கட்சிகளாகும். மற்ற இயக்கங்கள் அனைத்தும் சங்கங்களாகவே செயல்பட்டன.

பகுப்பு:தமிழர் அமைப்புகள்
இயேசு பிறப்பின் முன்னறிவிப்பு

[thumbnail|[இயேசு பிறப்பின் முன்னறிவிப்பு (பொட்டிச்செல்லி)]]

**இயேசு பிறப்பின் முன்னறிவிப்பு** அல்லது **மங்கள வார்த்தை அறிவிப்பு** என்பது லூக்கா நற்செய்தி 1:26-3இல் உள்ள படி கபிரியேல் தேவதூதர்,  கன்னி மரியாவுக்கு தோன்றி, அவர் தூய ஆவியினால் கருவுற்று ஒரு மகனைப் பெற்று இயேசுவின் தாயாவார் என்பதை அறிவித்த நிகழ்வாகும். இந்த நிகழ்வின் போதே மரியாவிடம் கபிரியேல் தூதர் பிறக்கவிருக்கும் குழந்தைக்கு, *இயேசு* என பெயரிடச்சொன்னார். மேலும் திருமுழுக்கு யோவானின் பிறப்பையும் மரியாவிடம் எடுத்தியம்பினார். மரியாவின் உறவினராகிய எலிசபெத்தும் தம் முதிர்ந்த வயதில் ஒரு மகனைக் கருத்தரித்திருக்கிறார் எனவும் கருவுற இயலாதவர் என்று சொல்லப்பட்ட அவருக்கு இது ஆறாம் மாதம் எனவும் கபிரியேல் மரியாவுக்கு அறிவித்தார்.

பல கிறித்தவ பிரிவுகள் இந்த நிகழ்வை மார்ச் 25இல் கொண்டாடுகின்றனர். இது கிறித்துமசுக்கு ஒன்பது மாதங்களுக்கு முன் என்பதும் இது இயேசுவின் பாடுகளின் காலத்தில் நிகழ்கின்றது என்பதும் குறிக்கத்தக்கது. இத்தேதியினை முதன் முதலில் இவ்விழாவுக்கென கொண்டவர் இரனேயு (காலம்.130-202) ஆவார்.

முக்காலத்தில் சம இரவு நாளினை ஒட்டி இவ்விழா நிகழ்ந்ததால், இது புத்தாண்டாக பல நாடுகளில் கொண்டாடப்பட்டது. கத்தோலிக்க திருச்சபையினரால் இந்த நிகழ்வு முன்னறிவிப்புப் பேராலயத்தில் நடந்ததாக நம்பப்படுகின்றது. ஆயினும் பிற கிறித்தவ சபைகளிடையே இது குறித்த ஒத்த கருத்தில்லை.

கத்தோலிக்க திருச்சபையில், இயேசு பிறப்பின் முன்னறிவிப்பு நிகழ்வு, செபமாலையின் மகிழ்ச்சி மறைபொருள்களின் முதல் மறைபொருள் ஆகும்.

## மேற்கோள்கள்


பகுப்பு:அன்னை மரியா
பகுப்பு:நற்செய்தி நிகழ்வுகள்
பகுப்பு:செபமாலை
பகுப்பு:லூக்கா நற்செய்தி